b'\n_START_ARTICLE_\nMoj stri\xc4\x8dek Oswald\n_START_SECTION_\nZgodba\n_START_PARAGRAPH_\nZgodba je ume\xc5\xa1\xc4\x8dena v \xc4\x8das med obema svetovnima vojnama, ko je stri\xc4\x8dek Oswald po pripovedovanju o\xc4\x8detovega prijatelja izvedel za najmo\xc4\x8dnej\xc5\xa1i afrodiziak na svetu, vrsto hro\xc5\xa1\xc4\x8da iz dru\xc5\xbeine pri\xc5\xa1\xc4\x8dnjakov iz ju\xc5\xbenega Sudana. Mladi Oswald se je med po\xc4\x8ditnicami odpravil v Sudan in tam kupil pet funtov posu\xc5\xa1enih in zdrobljenih pri\xc5\xa1\xc4\x8dnjakov. Iz njih je nato v Franciji, kjer je pre\xc5\xbeivljal po\xc4\x8ditnice, izdelal tablete. Z njimi je nato na hitro zaslu\xc5\xbeil veliko denarja. Kasneje se je na univerzi pobli\xc5\xbee seznanil s svojim profesorjem A. R. Woresleyem, ki je odkril revolucionarni na\xc4\x8din zamrzovanja sperme. Znanstveniku je dal ponudbo, ki je ni mogel zavrniti. Zamislil si je namre\xc4\x8d na\xc4\x8drt, s katerim bi se s prevaro dokopali do semena najve\xc4\x8djih genijev svojega \xc4\x8dasa, seme zamrznili in ga po njihovi smrti prodajali \xc5\xbeenskam, ki bi si \xc5\xbeelele imeti otroke z njimi. Za to nalogo so potrebovali \xc5\xa1e lepotico, ki jo Oswald najde v Yasmin Howcomely.'